## Uredba o odobravanju posebnih kredita za popravak zgrada s više stanova oštećenih ratnim razaranjima

### NN 61/1992 (2.10.1992.), Uredba o odobravanju posebnih kredita za popravak zgrada s više stanova oštećenih ratnim razaranjima

# VLADA REPUBLIKE HRVATSKE

Na temelju članka 2. Zakona o određivanju kada prestaju vrijediti uredbe
Vlade Republike Hrvatske donesene na temelju zakonske ovlasti i ovlaštenju
Vlade da uredbama određuje pojedina pitenja iz djelokruga Sabora Republike
Hrvatske ("Narodne novirie", br. 39/92), Vlada Republike Hrvatske
na sjednici održanoj 2. listopada 1992. godine donijela je

## UREDBU

### o odobravanju posebnih kredita za popravak zgrada s više stanova oštećenih ratnim razaranjima

Članak 1.

Ovom uredbom uređuju se uvjeti i način odobravanja posebnih kredita
(u daljnjem tekstu: krediti) za popravak stanova i pripadajućih zajedničkih
dijelova zgrade u zgradama kojima upravljaju fondovi u stambenom gospodarstvu
(u daljnjem tekstu: fondovi), oštećenih u ratnim razaranjima, a čije oštećenje
ne dovodi u pitanje stabilnost zgrade.

Članak 2.

Banka odobrava dinarski kredit iz članka 1. ove uredbe za kupnju osnovnog
građevinskog materijala, a kod popravka zajedničkih dijelova zgrade i za
troškove rada.

Za popravak stana banka odobrava kredit vlasniku stana odnosno nositelju
stanarskog prava na temelju zapisnika o procjeni štete, troškovnika sa
specifikacijom materijala i odgovarajućeg dokaza o vlasništvu stana odnosno
akta o stjecanju stanarskog prava.

Za popravak zsjedničkih dijelova zgrade banka odobrava kredit fondu
na temelju zapisnika o procjeni štete, troškovnika sa specifikacijom materijala
i rada, te dokaza da fond upravlja zgradom.

Članak 3.

Banka odobrava iznos kredita za popravak stana i zajedničkih dijelova
zgrade ovisno o vrsti zgrade i kategoriji ošiećenja i to:

- za I. kategoriju oštećenja, u dinarskoj protuvrijednosti do DEM 1.500,

- za II. kategoriju oštećenja, u dinarskoj protuvrijednosti do DEM 4.000,

- za III. kategoriju oštećenja, u dinarskoj protuvrijednosti do DEM
6.000.

Iznos kredita u HRD utvrđuje se prema srednjem deviznom tečaju DEM Narodne
banke Hrvatske na dan sklapanja ugovora o kreditu.

Članak 4.

Kredit se odobrava na rok vraćanja od 5 godina, uz godišnju kamatu od
5%.

Glavnice kredita se ne revalorizira.

Otplata kredita počinje teći nakon proteka jedne godine od dana početka
korištenja kredita.

Kamata se obračunava od dana početka korištenja kredite.

Članak 5.

Bankama koje odobre kredite sukladno članku 3. i 4. Uredbe osiguravaju
se u državnom proračunu Republike Hrvatske sredstva za nadoknadu razlike
u kamatama i to:

- ako je odobrila kredite iz korištenih sredstava primarne emisije Narodne
bsnke Hrvatske, u visini razlike

između kamata iz članka 4. Uredbe i eskontne stope Narodne banke Hrvatske
uvećane za 0,5 postotnih poena za pokriće troškova banke,

- ako je banka odobrila kredite iz vlastitih sredstava u visini razlike
između kamata iz članka 4. Uredbe i bančine kamate, ali najviše u visini
zatezne kamate.

Članak 6.

Iznos kredita odobrava se isključivo kao kreditno pismo, a vraćanje
se osigurava ugovaranjem hipoteke na stan za koji se daje kredit.

Članak 7.

Zahtjev za odobrenje kredita za popravak stana podnosi vlasnik stana.

Nositelj stanarskog prava dužan je odmah obavijestiti vlasnika stana
da su na tom stanu nastale štete u smislu članka 1. ove uredbe.

Ukoliko vlasnik stana u roku 8 dana od dana primitka obavijesti iz stavka
2. ovog članka ne pruži dokaze nositelju stanarskog prava o podnošenju
zahtjeva za odobrenje kredita, zahtjev za odobrenje kredita može pod jednakim
uvjetima podnijeti nositelj stanarskog prava.

Iznos preuzetog kredita u HRD nositelju stanarskog prava priznaje se
kod kupnje stana prema Zakonu o prodaji stanova na kojima postoji stanarsko
pravo ("Narodne novine", broj 43/82 - proćišćeni tekst) u nevaloriziranom
iznosu.

Ako nositelj stanarskog prava ne kupi stan u kojem stanuje, iznos preuzetog
kredita vlasnik je dužan vratiti nositelju stanarskog prava najkasnije
u roku 5 godina od sklapanja ugovora u jednokratnom iznosu.

Članak 8.

Zahtjev za odobrenje kredita za popravak zajedničkih dijelova zgrade
i to za popravak krovišta, stubišta, hodnika i glavnih instalacija zagrade,
podnosi fond.

Kredit koji je preuzeo fond raspodjeljuje se na vlasnike posebnih dijelova
zgrade i to u dijelu koji je srazmjeran površini stana ili poslovnog prostora
prema zbroju površina svih posebnih dijelova zgrade.

Vlasnici posebnih dijelova zgrade otplaćuju iznos kredita fondu pod
istim uvjetima pod kojima je fond preuzeo kredit.

Članak 9.

Kontrolu primjene ove uredbe, uključivo i namjensko korištenje kredita
provodit će banke koje odobravaju kredite i mjerodavna tijela uprave, svaki
u okviru svojih ovlaštenja.

Članak 10.

Novčanom kaznom od 1,000.000 do 1,500.000 HRD kaznit će se za privredni
prijestup banka, ako odobri kredit protivno odredbama ove uredbe.

Za privredni prijestup kaznit će se i odgovorna osoba u banci novčanom
kaznom od 50.000 do 100.000 HRD.

Članak 11.

Ovlašćuje se ministar graditeljstva i zaštite okoliša da donese upute
za primjenu ove uredbe.

Uputstvo za primjenu Uredbe o odobravanju posebnih kredita za popravak
stanova u društvenom i državnom vlasništvu oštećenih ratnim razaranjima
("Narodne novine" br. 59/91) ostaje na snazi.

Članak 12.

Rok iz članka 4. stavak 3. ove uredbe primjenjuje se i na korisnike
kredita kojima je kredit odobren do stupanja na snagu ove uredbe, prema
odredbama Uredbe o odobravanju posebnih kredita za popravak stanova u društvenom
i državnom vlasništvu oštećenih ratnim razaranjima ("Narodne novine"
br. 58/91 i 5/92).

Članak 13.

Danom stupanja na snagu ove uredbe prestaje važiti Uredba o odobravanju
posebnih kredita za popravak stanova u društvenom i državnom vlasništvu
oštećenih ratnim razaranjima ("Narodne novine", br. 58/91 i 5/92).

Članak 14.

Ova uredba stupa na snagu danom objave u "Narodnim novinama".

Klasa: 361-07/91-01/03

Urbroj : 5030118-92

U Zagrebu, 2. listopada 1992.

Predsjednik

**Hrvoje Šarinić, v. r.**

Uredba, NN 61/1992-1642
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)